## Odluka Ustavnog suda Republike Hrvatske, broj: U-IIIA-2854/2004. od 14. veljače 2005.

### NN 29/2005 (2.3.2005.), Odluka Ustavnog suda Republike Hrvatske, broj: U-IIIA-2854/2004. od 14. veljače 2005.

# USTAVNI SUD REPUBLIKE HRVATSKE

522

Ustavni
sud Republike Hrvatske, u Drugom vijeću za odlučivanje o ustavnim tužbama, u
sastavu sudac Jasna Omejec, predsjednik Vijeća, te suci Marijan Hranjski, Mario
Kos, Ivan Mrkonjić, Emilija Rajić i Vice Vukojević, članovi Vijeća, odlučujući
o ustavnoj tužbi I. Š. iz M., zastupane po M. S., odvjetnici u Z., na sjednici
održanoj 14. veljače 2005. godine, jednoglasno je donio

## ODLUKU

I.
Ustavna tužba se usvaja.

II.Općinski sud u Zaboku dužan je donijeti
odluku u predmetu koji se vodi pred tim sudom pod poslovnim brojem: P-179/2004
u najkraćemu mogućem roku, ali ne duljem od šest (6) mjeseci, računajući od
prvoga idućeg dana nakon objave ove odluke u »Narodnim novinama«.

III.Na temelju članka 63. stavka 3. Ustavnog
zakona o Ustav­nomsudu Republike Hrvatske (»Narodne novine«, broj
49/02. – pročišćeni tekst), podnositeljici ustavne tužbe I. Š. iz M., V. B.
115, određuje se primjerena naknada zbog povrede ustavnog prava iz članka 29.
stavka 1. Ustava Republike Hrvatske (»Narodne novine«, broj 41/01. – pročišćeni
tekst) u iznosu od 9.000,00 kuna.

IV.Naknada iz točke III. izreke ove odluke
bit će isplaćena iz državnog proračuna u roku od tri mjeseca od dana podnošenja
zahtjeva podnositeljice Ministarstvu financija Republike Hrvatske za njezinu
isplatu.

V.Ova odluka objavit će se u »Narodnim
novinama«.

```
Obrazloženje
```

1.
Podnositeljica ustavne tužbe, temeljem članka 63. Ustavnog zakona o Ustavnom
sudu Republike Hrvatske (»Narodne novine«, broj 99/99., 29/02. i 49/02. – pročišćeni
tekst, u daljnjem tekstu: Ustavni zakon), podnijela je 29. srpnja 2004. godine
ustav­nu tužbu radi duljine parničnog postupka.

ČINJENICE
VAŽNE ZA USTAVNOSUDSKI POSTUPAK

2. Dana
13. listopada 1993. godine F. Š. podnio je tužbu Općinskom sudu u Zaboku radi
poništenja odluke o prestanku radnog odnosa protiv Z., poduzeća za proizvodnju
opeke i crijepa iz B.

Do 5. studenoga 1997. održano je šest ročišta te je
podnositeljica ustavne tužbe stupila u parnicu kao nasljednica tužitelja.

Nakon 5. studenoga 1997. godine ročišta su održana
15. lipnja i 1. srpnja 1999. godine, kada je glavna rasprava zaključena i
donijeta presuda. Presuda je otpremljena 4. svibnja 2000. godine.

Dana 16. svibnja 2000. godine podnositeljica je
izjavila žalbu na presudu.

Dana 13. rujna 2000. godine predmet je otpremeljen Županijskom
sudu u Zlataru, koji je 25. listopada 2000. godine ukinuo presudu i vratio predmet
Općinskom sudu u Zaboku na ponovno suđenje.

Općinski sud u Zaboku održao je ročišta 11. listopada
i 14. studenoga 2001. godine, te 12. ožujka 2002. godine kada je glav­na
rasprava zaključena i donijeta presuda. Presuda je otpremljena 2. srpnja 2002. godine.
Dana 12. srpnja 2002. godine tuženik je izjavio žalbu na presudu.

Dana 26. studenoga 2003. godine Županijski sud u
Zlataru je djelomično ukinuo presudu i vratio predmet u tom dijelu na po­nov­no
suđenje Općinskom sudu u Zaboku.

Na ročištu održanom 20. travnja 2004. godine određeno
je provesti knjigovodstveno vještačenje.

Podneskom od 28. travnja 2004. godine podnositeljica
je dostavila dokaz o uplaćenom predujmu za vještačenje.

Vještak je predao nalaz i mišljenje 13. rujna 2004.
godine.

Ročište je održano 16. studenoga 2004. godine, te je
tuženik, koji je prigovorio nalazu i mišljenju vještaka pozvan uplatiti
predujam za dolazak vještaka na ročište.

Dana 22. studenoga 2004. godine tuženik je izjavio žalbu
na odluku o troškovima dolaska vještaka na ročište.

PRAVO
VAŽNO ZA USTAVNOSUDSKI POSTUPAK

3.Odredbom
članka 29. stavka 1. Ustava Republike Hrvat­ske propisano je:

Članak
29.

Svatko
ima pravo da zakonom ustanovljeni neovisni i nepristrani sud (...) u razumnom
roku odluči o njegovim pravima i obvezama (...).

Odredbom
članka 63. Ustavnog zakona propisano je:

Članak
63.

(1)
Ustavni sud će pokrenuti postupak po ustavnoj tužbi i prije no što je iscrpljen
pravni put, u slučaju kad o pravima i obvezama stranke (...) nije u razumnom
roku odlučio sud (...).

(2) U
odluci kojom usvaja ustavnu tužbu zbog nedonošenja akta u razumnom roku iz
stavka 1. ovoga članka, Ustavni sud će nadležnom sudu odrediti rok za donošenje
akta kojim će taj sud meritorno odlučiti o pravima i obvezama (...)
podnositelja. Rok za donošenje akta počinje teći idućeg dana od dana objave
odluke Ustavnog suda u »Narodnim novinama«.

(3) U
odluci iz stavka 2. ovoga članka Ustavni sud će odrediti primjerenu naknadu
koja pripada podnositelju zbog povrede njegova ustavnog prava koju je sud učinio
kada o pravima i obvezama podnositelja (...) nije odlučio u razumnom roku.
Naknada se isplaćuje iz državnog proračuna u roku od tri mjeseca od dana podnošenja
zahtjeva stranke za njezinu isplatu.

*Ustavna
tužba je osnovana.*

4.Svoju
odluku Ustavni sud obrazlaže sljedećim utvrđe­njima:

4.1. DULJINA
SUDSKOG POSTUPKA

Tužba
je Općinskom sudu u Zaboku podnijeta 13. listopada 1993. godine.

Međutim,
duljina postupka uzima se u razmatranje od 5. studenoga 1997. godine kada je
stupio na snagu Zakon o potvrđivanju Konvencije za zaštitu ljudskih prava i
temeljnih sloboda i Protokola, broj 1, 4, 6, 7 i 11 uz Konvenciju za zaštitu
ljud­skih prava i temeljnih sloboda (»Narodne novine – Me­đunarodni ugovori«,
broj 18/97., 6/99. – pročišćeni tekst i 8/99. – ispravak, u daljnjem tekstu:
Zakon o potvrđivanju Konvencije), koja Konvencija u članku 6. stavku 1. jamči,
između ostalog, i pravo na suđenje u razumnom roku.

Ustavna tužba podnijeta je 29. srpnja 2004. godine, a
do toga dana postupak nije pravomoćno okončan, pa Ustavni sud utvrđuje da je do
dana podnošenja ustavne tužbe postupak trajao ukupno deset (10) godina, devet
(9) mjeseci i šesnaest (16) dana, a nakon stupanja na snagu Zakona o potvrđivanju
Konvencije pa do dana podnošenja ustavne tužbe postupak je trajao šest (6)
godina, osam (8) mjeseci i dvadeset četiri (24) dana.

4.2. POSTUPANJE NADLEŽNOG SUDA

Postupak se u razmatranom, pravno relevantnom razdoblju,
od 5. studenoga 1997. godine do podnošenja ustavne tužbe najprije vodio pred Općinskim
sudom u Zaboku u trajanju od dvije godine, deset mjeseci i osam dana. Sud je
bio neaktivan od 5. studenoga 1997. do 15. lipnja 1999. godine (jedna godina,
sedam mjeseci i deset dana), a presudu je izrađivao dulje od devet mjeseci.

Nakon toga postupak se vodio pred Županijskim sudom u
Zlataru u trajanju od jednog mjeseca i osamnaest dana, te potom ponovo pred Općinskim
sudom u Zaboku u trajanju od oko dvije godine, te potom ponovo pred Županijskim
sudom u Zlataru u trajanju od oko jedne godine.

Od 26.
studenoga 2003. godine postupak se ponovo vodi pred Općinskim sudom u Zaboku.

4.3. PONAŠANJE
PODNOSITELJICE USTAVNE TUŽBE

(TUŽITELJICE U PARNIČNOM
POSTUPKU)

Podnositeljica
ustavne tužbe kao tužiteljica u parničnom postupku nije pridonijela duljini
postupka.

4.4. SLOŽENOST
SUDSKOG PREDMETA

Ustavni
sud utvrđuje da u predmetu ima elemenata složenosti.

OCJENA
USTAVNOG SUDA

5.Ustavni
sud utvrđuje da se predmet vodio u trajanju duljem od deset godina, te da je u
razdoblju nakon 5. studenoga 1997. godine Općinski sud u Zaboku postupao neučinkovito.
Imajući u vidu ukupno trajanje postupka, izrazito neučinkovito postupanje suda,
te okolnost da se radi o radnom sporu koji je žurne prirode, Ustavni sud nalazi
da je povrijeđeno pravo podnositeljice na suđenje u razumnom roku, zajamčeno člankom
29. stavkom 1. Ustava Republike Hrvatske.

Stoga
je, u smislu odredbe članka 63. Ustavnog zakona, donijeta odluka kao pod točkama
I. i II. izreke ove odluke.

6.Sukladno
odredbi članka 63. stavka 3. Ustavnog zakona, odlučeno je kao u točkama III. i
IV. izreke ove odluke.

Visinu
naknade zbog povrede ustavnog prava na donošenje odluke u razumnom roku,
Ustavni sud utvrđuje uzimajući u obzir okolnosti svakoga pojedinog predmeta uz
istodobno uvažavanje ukupnih gospodarskih i socijalnih prilika u Republici
Hrvatskoj.

7.Odluka
o objavi (točka V. izreke) temelji se na odredbama članka 29. Ustavnog zakona.

8.Predsjednik
Općinskog suda u Zaboku dužan je dostaviti Ustavnom sudu pisanu obavijest o
datumima donošenja i otpreme odluke u roku osam (8) dana od dana njezine
otpreme, a najkasnije osam (8) dana od isteka roka određenog u točki II. izreke
ove odluke. Ovaj nalog temelji se na članku 31. stavcima 4. i 5. Ustavnog
zakona.

Broj:
U-IIIA-2854/2004

Zagreb,
14. veljače 2005.

USTAVNI SUD REPUBLIKE HRVATSKE

Predsjednik Vijeća
**dr. sc.** **Jasna Omejec,** v. r.

if !supportEmptyParas endif

Odluka, NN 29/2005-522